Държавен вестник, бр. 66, 2012 г., стр. 42

СТР.  42	
Д Ъ Р Ж А В Е Н  В Е С Т Н И К 	
БРОЙ  66
МИНИСТЕРСТВО 
НА ТРАНСПОРТА, 
ИНФОРМАЦИОННИТЕ 
ТЕХНОЛОГИИ И СЪОБЩЕНИЯТА
СПОРАЗУМЕНИЕ
за услуги за обмен на Eвропейска база данни за 
корабите/корпусите
(Одобрено с Решение № 714 от 26 септември 
2011 г. на Министерския съвет. В сила за Репуб­
лика България от 12 октомври 2011 г.)
Преамбюл
Като се има предвид, че Директива на Евро­
пейския парламент и на Съвета от 12 декември 
2006 г. за установяване на техническите изисква­
ния за плавателни съдове по вътрешни водни 
пътища и за отмяна на Директива 82/714/ЕИО 
на Съвета, изменена с Директива 2008/87/ЕО на 
Комисията от 22 септември 2008 г. за изменение 
на Директива 2006/87/ЕО на Европейския парла­
мент и на Съвета за установяване на технически 
изисквания за плавателните съдове по вътрешни 
водни пътища (по-нататък: Директива 2006/87/
ЕО), предвижда в чл. 2.18 от Приложение II, че 
уникален Европейски идентификационен номер за 
плавателните съдове (по-нататък: ЕИН) следва да 
бъде въведен и определен за плавателните съдове, 
попадащи в обхвата на Директива 2006/87/ЕО;
Като се има предвид, че Директива 2006/87/
ЕО предвижда още в чл. 2.18 на Приложение 
II, че компетентните органи съгласно Директива 
2006/87/ЕО следва да вземат всички необходими 
мерки, за да информират всички други компе­
тентни органи съгласно Директива 2006/87/ЕО 
за всеки определен ЕИН, както и за останалите 
данни за идентифициране на плавателния съд, 
както е посочено в допълнение IV на Приложение 
II на Директива 2006/87/ЕО;
Като се има предвид още, че Директива 
2006/87/ЕО предвижда в чл. 2.18 на Приложение 
II, че „тези данни могат да бъдат предоставяни 
на компетентните органи на други държави 
членки, договарящи се страни по Конвенцията 
от Манхайм, и доколкото е гарантирано подо­
баващо ниво на поверителност, на трети страни 
на основата на административни споразумения, 
за да изпълняват административни мерки за 
поддържане на безопасност и улесняване на ко­
рабоплаването и прилагането на чл. от 2.02 до 
2.15 и чл. 2.18 (3), както и чл. 8, 10, 11, 12, 15, 
16 и 17“ на Директива 2006/87/ЕО;
Като се има предвид, че Регламент (ЕС) 
№ 164/2010 на Комисията от 25 януари 2010 г. 
относно техническите спецификации за елек­
тронно корабно докладване при вътрешното 
корабоплаване, посочени в член 5 от Дирек­
тива 2005/44/ЕО на Европейския парламент 
и на Съвета относно хармонизираните речни 
информационни услуги (RIS) относно вътреш­
ните водни пътища на Общността (по-нататък: 
Регламент за електронно докладване на кораби) 
предвижда в чл. 2.5 на Приложението, че „освен 
ако плавателният съд не притежава Европейски 
идентификационен номер, когато е необходимо, 
за да участва в Речните информационни услуги 
(RIS), такъв следва да бъде присвоен на този кораб 
от компетентния орган на държавата членка, в 
която плавателният съд е бил регистриран или 
е неговото пристанище на домуване“;
Като се има предвид, че Регламентът за 
електронно докладване на кораби предвижда в 
чл. 2.5 на Приложението, че „що се отнася до 
плавателни съдове от страни, в които присвоява­
нето на Европейски идентификационен номер на 
плавателния съд не е възможно, Европейският 
идентификационен номер на плавателния съд се 
определя от компетентния орган на държавата 
членка, в която за плавателния съд е необходим 
Европейски идентификационен номер на плава­
телния съд, за да участва за първи път в RIS“;
Като се има предвид, че Регламентът за елек­
тронно докладване на кораби предвижда в чл. 2.5 
на Приложението, че „всеки компетентен орган 
(...) следва да вземе необходимите мерки, за да 
информира всички компетентни органи (...) за 
всеки Европейски идентификационен номер на 
плавателния съд, който е определил, както и за 
данните за идентифициране на съда, описани в 
допълнение IV на Приложение II на Директива 
2006/87/ЕО“;
Като се има предвид, че Регламентът за 
електронно докладване на кораби предвижда в 
чл. 2.5 на Приложението, че „тези данни могат 
да бъдат предоставяни на компетентни органи 
на други държави членки, договарящи се страни 
по Конвенцията от Манхайм, и доколкото екви­
валентно ниво на поверителност е гарантирано, 
за трети страни на основата на административни 
споразумения, за да изпълняват административни 
мерки за поддържане на безопасност и улесняване 
на корабоплаването“;
Като се има предвид, че компетентните органи, 
отговорни за прилагане на Директива 2006/87/
ЕО и на Директива 2005/44/ЕО на Европейския 
парламент и на Съвета от 7 септември 2005 г. 
за хармонизирани речни информационни услуги 
(RIS) по вътрешните водни пътища на Общност­
та (по-нататък: Директива 2005/44/ЕО), както 
и Регламента за електронно докладване на ко­
раби, действащи от името на Австрия, Белгия, 
Република България, Чехия, Холандия, Словакия, 
Полша, Румъния (наричани по-нататък догова­
рящите се страни), са решили, че е необходимо 
тясно сътрудничество за ефективното изпълнение 
на общите цели, свързани с вътрешния воден 
транспорт в Европа;
Като се има предвид, че договарящите се 
страни по това Споразумение за услуги за обмен 
на европейска база данни за корабите/корпусите 
(по-нататък: Споразумение) са убедени, че една 
стабилна база за обмен на всеки определен ЕИН, 
както и на други данни за идентифициране на 
плавателен съд, описани в Допълнение IV на 
Приложение II на Директива 2006/87/ЕО – как­
то е предвидено в Директива 2006/87/ЕО и в 
Регламента за електронно докладване на кораби